Viorel Moldovan știe cu cine trebuie să atace România grupa de la EURO: „Eu aș miza pe el!”
Naționala României numără zilele până la debutul EURO 2024. „Tricolorii” vor juca în grupa E, unde se vor duela cu Belgia, Slovacia și Ucraina.
Viorel Moldovan, fostul atacant român, a precizat numele vârfului cu care Edi Iordănescu trebuie să atace adversarii. Iată cine este favoritul său.
„Eu aș miza pe el!”
„Nu avem soluții în atac, nici pe postul de fundaș stânga. Eu aș miza pe Drăguș. Aș vedea altfel linia de atac dacă vom juca în 3. Dacă vom juca cu doi atacanți, l-aș asocia pe Drăguș cu Alibec.
Drăguș are explozie, atacă profunzimea, rupe ritmul. Alibec participă la joc, se pretează la un joc combinativ. Depinde ce stil va alege selecționerul. Rămâne de văzut dacă Alibec va prinde lotul, forma lui nu a fost cea mai bună după plecare în Qatar. Mai e și Bîrligea, lupta ar fi între el și Louis Munteanu. Dar și Louis Munteanu e necopt”, a mărturisit Viorel Moldovan, conform GSP.ro.